სტეფან მარკოვიჩი

სტეფან მარკოვიჩი (, დ. 26 დეკემბერი, 1804, ზემუნი, ავსტრიის იმპერია — გ. 29 ნოემბერი, 1864, ვენა) — სერბი პოლიტიკოსი,  1856 და 1857–1858 წლებში სერბეთის სამთავროს მთავრობის მეთაური.

ბიოგრაფია
სტეფან მარკოვიჩი დაიბადა 1804 წლის 26 დეკემბერს ზემუნში (დღეს — ბელგრადის რაიონი). 1815 წელს დაამთავრა დაწყებითი სკოლა მშობლიურ ქალაქში, ხოლო 1821 წელს — საშუალო სკოლა სრემსკი-კარლოვცში. უმაღლესი განათლება ავსტრიაში მიიღო და 1834 წელს სამშობლოში დაბრუნდა.

1834 წელს სტეფან მარკოვიჩი დასახლდა ქალაქ კრაგუევაცში (ბელგრადიდან 120 კილომეტრის მოშორებით), რომელიც იმ დროს სერბეთის სამთავროს დედაქალაქი იყო.
1835 წლიდან ის იყო მთავრობის წევრი და პრემიერ-მინისტრის კანცელარიის მდივანი, 1837 წლის 28 სექტემბრიდან — სამთავროს კანცელარიის დირექტორი, 1839 წლიდან — საიდუმლო საბჭოს მთავარი მდივანი, 1842-დან 1857 წლამდე — საბჭოს წევრი.
1854 წლის 21 დეკემბრიდან 1856 წლის 29 მაისამდე იკავებდა იუსტიციისა და განათლების მინისტრის პოსტს. 1856 წლის 29 მაისიდან 16 სექტემბრამდე იყო საგარეო საქმეთა მინისტრის მოვალეობის შემსრულებელი, 1856 წლის 16 სექტემბრიდან 1857 წლის 19 ივნისამდე კვლავ იუსტიციისა და განათლების მინისტრი, ხოლო 1857 წლის 19 ივნისიდან 1858 წლის 31 მარტამდე კი — საგარეო საქმეთა მინისტრი.

1842 წლის 27 მაისს სტეფან მარკოვიჩი სერბულ ლიტერატურულ საზოგადოებაში (ОСС) შევიდა, ხოლო 1854 წლის 27 დეკემბერს იგი არჩეულ იქნა საზოგადოების პრეზიდენტად და ამ თანამდებობას 1857 წლის 19 ივნისამდე იკავებდა.Biography , Serbian Academy of Sciencies and Arts

მარკოვიჩი სერბეთის მთავრობას ორჯერ ხელმძღვანელობდა — 1856 წელს და 1857–1858 წლებში. როდესაც ძალაუფლება კვლავ მოიპოვა მეფე მილოშ ობრენოვიჩმა, მარკოვიჩმა, გააცნობიერა რა, რომ მისი პოლიტიკური კარიერა დასრულდა, სამუდამოდ დატოვა სამშობლო.
სტეფან მარკოვიჩი გარდაიცვალა 1864 წლის 29 ნოემბერს ვენაში.

ლიტერატურა
List of the Ministers for Foreign Affairs Since the Forming of the First Government in 1811 (Stefan Markovic). mfa.gov.rs. Ministry of Foreign Affairs of the Republic of Serbia.

რესურსები ინტერნეტში
 Biography, Serbian Academy of Sciencies and Arts.

სქოლიო

კატეგორია:პოლიტიკოსები ეროვნებისა და საუკუნის მიხედვით